Autizmi dhe identitetet LGBT

parapamje| Flamuri i krenarisë autike në një marshim "Krenaria është një protestë" në qershor 2021.
Hulumtimet aktuale konstatojnë se njerëzit autikë kanë nivele të larta ndaj ndjesive dhe identiteteve  gjinore krahasuar me njerëzit në përgjithësi. Janë propozuar shumë shpjegime për këtë fenomen, si ekspozimi hormonal para lindjes, i cili lidhet ngushtë me orientimin seksual, disforinë gjinore dhe autizmin. Autikët mbështen më pak mbi normat sociale dhe kështu janë më të hapur në lidhje me orientimin ose identitetin e tyre gjinor. Një përmbledhje narrative e botuar në vitin 2016 konstaton që edhe pse ka hipoteza të ndryshme për lidhjen midis autizmit dhe disforisë gjinore, mungojnë prova të forta që ta mbështesin këtë ide.

Një studim bazuar në autikët LGBT në SHBA raporton nevoja të shumta të paplotësuara ndaj kujdesit shëndetësor në krahasim me njerëzit tjerë brenda grupmoshës së tyre. 

## Autizmi dhe orientimi seksual 
### Interesi i përgjithshëm për seksualitetin 
Pretendimet e para rreth autikëve tregojnë mungesa të dëshirës seksuale ose dëshirës për seksualitet të cilat janë konsideruar si  stereotipe të gabuara dhe negative. Këto pretendime ishin rezultat i problemeve metodologjike. Provat më të fundit tregojnë se shumica e njerëzve autikë shprehin interes si për romancën ashtu edhe për seksualitetin.  Disa studiues përpiqen ta shpjegojnë këtë si pjesë e një lidhjeje mes autizmit, hormoneve prenatale dhe orientimit seksual.    dhe shumica e kërkimeve sugjeron se pjesa më e madhe autikëve janë heteroseksualë.  Studimet mbi orientimin seksual dhe autizmin tregojnë se njerëzit autikë kanë shumë ndjenja homoseksuale dhe biseksuale.  Studimet kanë treguar një incidencë më të lartë të aseksualitetit tek autikët, megjithëse një artikull i vitit 2019 vuri në pah se kjo "duhet të interpretohet me kujdes, duke pasur parasysh vështirësinë e vendosjes së marrëdhënieve shoqërore te personat me ASD".  Po ashtu edhe  një studim i individëve aseksualë zbuloi se rreth 7% deri në 8% e të anketuarve kishin marrë një diagnozë të autizmit, afërsisht 4 herë më e madhe se vlerësimi i popullsisë amerikane.    

Ulja e incidencës së heteroseksualitetit në popullsinë autike është e pranishme, kur maten për orientimet, sjelljet dhe interesat seksuale të vetëraportuara njëlloj. 

### Dallimet gjinore në orientimin seksual 
Studime të ndryshme kanë treguar se gratë/vajzat autike kanë shkallë më të ulët të orientimit heteroseksual sesa burrat/djemtë autikë.   Sipas një shqyrtimi në vitin 2021, studime treguan se gratë/vajzat autike kishin rreth 3-4 herë më shumë gjasa të ishin biseksuale në krahasim me gratë joautike.  Sasia e diferencës ndryshon fort në bazë të metodologjisë së studimeve dhe nuk mund të thuhet përfundimisht. 

### Identitete gjinore jobinare 
Disa autikët kanë identitete gjinore jobinare. Shumë njerëz mendojnë se autizmi i bën ata ta kuptojnë në forma të ndryshme të gjinisë së tyre nga sa pritet prej tyre.   Njerëzit autikë mund të luftojnë për të nxjerrë në pah pritshmëritë sociale, synimet dhe konceptet abstrakte të cilave u mungojnë rregulla dhe arsye të prekshme,  të tilla si pritshmëritë e ndërtuara shoqërore si gjinia, të cilat mund të ndryshojnë midis kulturave të ndryshme.  

### Disforia gjinore tek fëmijët autikë 
*Disforia gjinore* është një diagnozë në botimin e pestë të *Manualit Diagnostik dhe Statistikor të Çrregullimeve Mendore* (DSM-5, që nga viti 2013, rishikuar 2022) që u jepet njerëzve të cilët përjetojnë shqetësime në lidhje me identitetin e tyre gjinor. 

### Tiparet autike te personat jokonform gjinor dhe transgjinor 
Një analizë meta e vitit 2022 arriti në përfundimin se ekziston një lidhje midis tipareve autike dhe ndjenjave të disforisë gjinore. Megjithatë, studiuesit vunë në dukje se dihet pak për tiparet autike tek ata që nuk janë autikë.  Një nga autoret e studimit, Katherine Rachlin, tha se, ndonjëherë, të qenit transgjinor mund të "duket si përvoja e spektrit" për mjekët.  Në mars 2015, një studim nga studiues në Shkollën e Mjekësisë Yale deklaroi se ata në spektrin e autizmit duhet të trajtohen në mënyrë të barabartë me individët e tjerë për disforinë gjinore dhe sugjeroi që mjekët "të zgjerojnë kornizën sociale" dhe të lehtësojnë një "eksplorim të roleve gjinore". ".  Një studim finlandez në prill 2015 rekomandoi që spektri i autizmit të njihet seriozisht në zhvillimin e udhëzimeve për trajtimin e "disforisë gjinore të fëmijëve dhe adoleshentëve". 

### Shëndeti mendor i njerëzve autikë me gjini të ndryshme 
Në një studim të vitit 2021 mbi kamuflimin autik, të rriturit autikë me diversitet gjinor u zbulua se përdornin më shumë kamuflim autik sesa të rriturit autikë cisgjinorë. 

## Në kulturën popullore 
Personazhet autikë që janë pjesë e komunitetit LGBTQ përshkruhen herë pas here në kulturën popullore, qoftë në letërsi, seri të animuara apo live-action. Disa kanë bërë thirrje për përfaqësim më të mirë. Për shembull, në qershor 2015, autorja Heidi Cullinan shkroi në *Spectrum* se nuk ka pothuajse mjaft vepra fiksionale me njerëz autikë dhe akoma më pak që janë pjesë e komunitetit LGBTQ, duke i frymëzuar ata të shkruajnë një histori me një protagonist homoseksual autik.  Ata thanë gjithashtu se njerëzit autikë meritojnë ta shohin veten në histori, si kushdo tjetër. Në mars 2021, novelistja queer autike Naoise Dolan i bëri jehonë kësaj në një intervistë me PinkNews, duke bërë thirrje për më shumë shikueshmëri, duke thënë se kultura dhe arti popullor do të përmirësoheshin nëse "do të kishte më shumë autikë queer atje", së bashku me grupet e tjera që janë të margjinalizuara.  Ajo kritikoi gjithashtu portretizimet e këqija të personazheve autikë dhe shprehu dëshirën e saj për të "shkruar qëllimisht personazhin autik më kundërstereotip të mundshëm" në romanin e saj, *Kohë emocionuese* .

## Referime